CELEX: C2006/074/54
Language: da
Date: 2006-03-25 00:00:00
Title: Sag T-6/06: Sag anlagt den  13. januar 2006  — Mopro-Nord GmbH mod Kommissionen

25.3.2006   
            
            
               DA
            
            
               Den Europæiske Unions Tidende
            
            
               C 74/29
            
         Sag anlagt den 13. januar 2006 — Mopro-Nord GmbH mod Kommissionen
   (Sag T-6/06)
   (2006/C 74/54)
   Processprog: tysk
   Parter
   
      Sagsøger: Mopro-Nord GmbH (Altentreptow, Tyskland) (ved: Rechtsanwälte L. Harings og C.H. Schmidt)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning af 6. september 2005 angående støtte, sag nr.: N 363/2004 (EUT C 262, s. 5), annulleres for så vidt den i punkt 25-27 hviler på forsikringer fra de tyske myndigheder, hvorefter udgifter, der lå forud for Kommissionens godkendelse af denne særskilt anmeldelsespligtige støtte, ikke kan fremføres med henblik på investeringspræmien (investeringstillæg).
            
         
               —
            
            
               Subsidiært annulleres Kommissionens beslutning af 6. september 2005 angående støtte, sag nr.: N 363/2004 (EUT C 262, s. 5), i det hele.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren anfægter Kommissionens beslutning K(2005) 3310 (endelig udg.) af 6. september 2005 om statsstøtte, sag nr.: N 363/2004, til opførelse af et valleraffineringsanlæg. Modtageren af denne støtte er Mopro-Nord GmbH i Mecklenburg-Vorpommern. Kommissionen har i den anfægtede beslutning meddelt Forbundsrepublikken Tyskland, at den af denne anmeldte støtte er forenelig med EF. Sagsøgeren anfægter navnlig beslutningen, idet den hviler på forsikringer fra de tyske myndigheder, hvorefter udgifter, der lå forud for Kommissionens godkendelse af denne særskilt anmeldelsespligtige støtte, ikke kan fremføres med henblik på investeringspræmien.
   Sagsøgeren gør til støtte for sit søgsmål gældende, at Kommissionens sagsfremstilling er fejlbehæftet. Derudover gør sagsøgeren gældende, at der foreligger tilsidesættelse af begrundelseskravet i medfør af artikel 253 EF såvel som tilsidesættelse af retssikkerhedsprincippet og princippet om bestemthed. Endvidere har Kommissionen med den anfægtede beslutning tilsidesat artikel 4, stk. 3 i forordning (EF) nr. 659/1999 (1) samt god forvaltningsskik. I øvrigt strider den anfægtede beslutning mod artikel 87, stk. 3, litra c), EF, sammenholdt med EF-rammebestemmelser for statsstøtte i landbrugssektoren (2). Endelig anfører sagsøgeren, at Kommissionens beslutning udgør en tilsidesættelse af princippet om beskyttelse af den berettigede forventning såvel som forbuddet mod forskelsbehandling.
   
      (1)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93 (EFT L 83, s. 1).
   
      (2)  EFT 2000 C 28, s. 2, og EFT 2000 C 232, s. 19.